PROGRAMA IMPULSIII CONVOCATÒRIA DE PREMIS A IDEES I PROJECTES D'EMPRESES DE BASE TECNOLÒGICAUNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2465)
  + [Valencià](/va/acuerdo/2465)






Selector de idioma

Leer

* [Español](/es/acuerdo/2465)
* [Valencià](/va/acuerdo/2465)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROGRAMA IMPULSIII CONVOCATÒRIA DE PREMIS A IDEES I PROJECTES D'EMPRESES DE BASE TECNOLÒGICAUNIVERSITAT D'ALACANT[Butlletí Oficial Universitat d'Alacant](/ca/Publicacion)
==========================================================================================================================================================================

Secretaria General

Butlletí Oficial Universitat d'Alacant





PROGRAMA IMPULSIII CONVOCATÒRIA DE PREMIS A IDEES I PROJECTES D'EMPRESES DE BASE TECNOLÒGICAUNIVERSITAT D'ALACANT

Data d'aprovació
:   17/06/2013

Data de publicació
:   18/06/2013

Òrgan competent
:   Vicerectora d' Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2465.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2465)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2465)
  + [Compartir acuerdo en 

    X](https://twitter.com/intent/tweet?via=UA_Universidad&text=PROGRAMA IMPULSIII CONVOCATÒRIA DE PREMIS A IDEES I PROJECTES D'EMPRESES DE BASE TECNOLÒGICAUNIVERSITAT D'ALACANT&url=https://www.boua.ua.es/va/acuerdo/2465)

**Títol:** PROGRAMA IMPULSIII CONVOCATÒRIA DE PREMIS A IDEES I PROJECTES D'EMPRESES DE BASE TECNOLÒGICAUNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d' Investigació, Desenvolupament i Innovació

**Data d'aprovació:** dilluns, 17 de juny de 2013

PROGRAMA IMPULS

III CONVOCATÒRIA DE PREMIS A IDEES I PROJECTES D'EMPRESES DE BASE TECNOLÒGICA

UNIVERSITAT D'ALACANT

BASES

Introducció

La Fundació Parc Científic d'Alacant de la Comunitat Valenciana (FPCA) i la Universitat d’Alacant (UA), a través del seu Vicerectorat d’Investigació, Desenvolupament i Innovació (VIDI), aposten per la innovació i, en concret, per la creació i el desenvolupament d'Empreses de Base Tecnològica com a mecanisme eficaç per transferir a la societat la investigació desenvolupada en la UA.

Amb aquesta Convocatòria de Premis a Idees i Projectes d'Empreses de Base Tecnològica es pretén fomentar la creació d'aquest tipus d'empreses i difondre la cultura emprenedora entre el col·lectiu universitari, especialment entre els grups d’investigació.

Modalitats

Hi ha dues modalitats amb els premis següents:

Modalitat IDEA: 2 premis de 1.000 €

Modalitat PROJECTE EMPRESARIAL: 3 premis de 4.500 €

Requisits

Les propostes podran ser presentades individualment o en grup. Un dels participants com a mínim haurà de pertànyer al col·lectiu PDI de la UA, i figurar com a primer participant en la sol·licitud, ja que serà a qui es dirigiran les comunicacions recollides en aquesta convocatòria.

En qualsevol cas, no es podran presentar projectes que hagen estat premiats en les convocatòries anteriors excepte aquells que es presentaren en la modalitat IDEA i ara ho facen en la modalitat PROJECTE EMPRESARIAL.

Els participants hauran de presentar una IDEA o PROJECTE EMPRESARIAL que explote la investigació generada en la Universitat d'Alacant a través del formulari especificat en

<http://sgitt-otri.ua.es/va/creacion-empresas/documents-i-formularis/documents-i-formularis.html>,

que inclou l'aval del grup d’investigació al qual pertany.

Marc legal i pressupostari

L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat de la mateixa.

La subvenció assignada a cada ajuda s'ajustarà al disposat en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Els beneficiaris s'obliguen a facilitar quanta informació els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre.

L'incompliment per part del beneficiari de les obligacions assenyalades en aquesta convocatòria podrà donar lloc a la revocació del premi.

Sol·licituds i termini de presentació

El termini de presentació de les sol·licituds estarà obert durant un mes a partir del dia de publicar-se en el Butlletí Oficial de la Universitat (BOUA).

Tota la documentació requerida en el formulari de sol·licitud, així com la documentació addicional que es considere necessària, s’haurà de lliurar preferentment, en el Registre General de la Universitat o per les vies que estableix l’article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE del 27 de novembre), d'ara endavant, la Llei 30/1992, de 26 de novembre.

A més, el primer signant, des de la direcció de correu facilitada en la sol·licitud, haurà d'enviar la sol·licitud juntament amb la documentació requerida i l'addicional que estime convenient en format electrònic al correu

[viyv@il.pz](mailto:wgqn@rv.da) i

[zjstdyltpv@oe.uy](mailto:axxgyuaoxa@tc.vi).

En resposta al correu, es farà pública, en un termini màxim de cinc dies des de la finalització del termini de presentació de sol·licituds, la llista d’admesos en ambdues modalitats, en les pàgines web de Parc Científic d’Alacant (PCA)

[http://www.uaparc.org](http://www.uaparc.org/)

i del Servei de Gestió de la Investigació i Transferència de Tecnologia (SGITT-OTRI)

<http://sgitt-otri.ua.es/es/creacion-empreses/>.

Per a qualsevol dubte sobre la documentació a aportar o l’orientació dels projectes poden dirigir-se als correus

[pdgx@qz.up](mailto:bjnv@wf.tb) o

[nhecyetrrh@hp.wi](mailto:rhicckooef@ra.kh).

Confidencialitat

La informació que aporten els participants serà considerada confidencial pel personal de la UA involucrat, així com per la FPCA i la comissió avaluadora.

Els participants donen el seu consentiment a la utilització de les dades bàsiques dels projectes, títol i descripció per a finalitats de promoció de les accions pròpies de foment de la cultura emprenedora.

Les dades de caràcter personal que s’obtinguen formaran part dels corresponents fitxers de la Universitat d'Alacant, que tenen com a finalitat la gestió dels expedients derivats d’aquesta convocatòria.

El responsable dels fitxers és el gerent de la Universitat d'Alacant.

Els drets d'accés, rectificació, cancel·lació i oposició al tractament de les dades es podran exercitar davant de la Gerència de la Universitat, mitjançant una sol·licitud amb fotocòpia del document d'identitat, presentada en el Registre General de la Universitat d'Alacant o a través dels mitjans que estableix l'article 38 de la Llei 30/1992, de 26 de novembre.

Avaluació

L’avaluació de les propostes serà realitzada per una comissió acordada per la FPCA i el VIDI i nominada per aquest. La comissió estarà formada per cinc membres, almenys dos dels quals seran experts externs, i la seua composició es publicarà prèviament a la seua actuació.

Per a ambdues modalitats es tindrà en compte el caràcter innovador de la proposta, el grau de desenvolupament del projecte i la capacitat de l'equip promotor per a desenvolupar la idea o llançar el projecte empresarial. Per als PROJECTES EMPRESARIALS, a més, es considerarà el potencial de creixement, la viabilitat econòmic-financera del projecte i la seua futura vinculació al PCA, aspectes que haurien de detallar-se en un pla d'empresa el més complet i coherent possible.

La comissió podrà sol·licitar més informació per a avaluar la proposta, i/o la defensa de les propostes finalistes pels participants. La data de l’exposició serà comunicada als participants seleccionats amb l’antelació suficient.

Els premis es podran declarar deserts.

Una vegada publicada la concessió dels premis, es lliuraran al primer signant segons es detalla a continuació:

- en la modalitat d'IDEA: en el moment de la concessió, si bé haurà de justificar-se posteriorment la seua aplicació al desenvolupament de la idea.

- en la modalitat de PROJECTE EMPRESARIAL: 1.500€ en el moment de la concessió, i la resta quan es justifique la creació de l'empresa i la seua vinculació al PCA, sempre que no hagen transcorregut més de divuit mesos des de la resolució del premi.

Publicacions

Aquesta convocatòria, així com les successives publicacions a què es refereixen les bases anteriors, i altres actes que se’n deriven i que ho requerisquen, a l'efecte de ser comunicats als interessats d'acord amb l'art. 59.6 b) de la Llei 30/1992, de 26 de novembre, seran publicats en les pàgines del PCA i es SGITT-OTRI de la UA, ja esmenats, i així com per un altre mitjà que es considere adequat.

Recursos

La participació en aquesta convocatòria implica l’acceptació d'aquestes bases.

Aquesta convocatòria i tots els actes administratius que se’n deriven i els de l’actuació de la comissió podran ser impugnats d'acord amb el que estableix la Llei 30/1992, de 26 de novembre.

Alacant, 17 de juny de 2013

La vicerectora d’Investigació, Desenvolupament i Innovació

Amparo Navarro Faure





[Carretera Sant Vicent del Raspeig s/n  
03469 Sant Vicent del Raspeig - Alacant  
 Tel. 31 085 1240 - Fax 66 181 2244](https://www.google.es/maps/@91.182282,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12606&trk=tyah&trkInfo=tarId%6M5608418604555%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)